
ESCENA 


Sala  de  pobre  apariencia.  Porta  al  fons  y  laterals.  Mobles  senzills, 
peroben  cuidats.  Calaixera,  taula  ab  candelero  eneés,  cadiras  de  palla  y 
cuadros  per  las  parets. 

JAUME,  paleta  d'uns  30  anys,  ab  roba  del  treball,  surt  pel  fons  y 
^a  à  seurer  prop  Ja  taula.  Pausa. 

Jaume.— He  jugat  y  he  perdut.  Ja  està  dit  tot. 
Aquest  es  el  fet.  No  m'espanta  confesarho,  no.  Lo 
que  m'esgarrifa,  son  las  consecuencias.  Tinch  la  nena 
al  llit  ab  una  gàstica.  La  dona  espera  la  meva  setma- 
nada per  anar  à  comprar  una  medecina  molt  cara  que 
ha  receptat  lo  metge  com  à  recurs  extrém. 

Al  forn  se  deuhen  els  pans  de  tota  la  setmana  y  al 
adroguer  els  atrassos  d'un  mes  que  hi  estat  sense 
fepna.  L'amo  de  la  casa  vindrà  demà  sens  falta,  qu'es 
comensament  de  mes,  y  encare  li  debém  l'altra  mesada. 

Donchs  ab  aquest  estat  de  cosas,  jo,  el  cap  de 
casa,  casat  y  pare  de  familia;  jo,  que  tota  la  setmana 
he  robat  al  meu  cos  horas  de  descans  per  no  perdrer 
un  quart  de  jornal;  jo,,  que  he  malmenjat  per  estalviar 
un  ral;  jo,  que  he  exposat  la  vida  saltant  per  bastidas 
y  ponts-volants  de  l'obra  per  defensar  la  setmanada, 
The  perduda  à  la  mitja  hora  de  cobraria. 

Tot  l'acopi  de  bondat,  de  bon  home,  que  he  fet  en 
lo  transcurs  de  sis  jornals  ben  complerts,  ha  quedat 
destruit  en  pochs  moments  devant  d'una  taula  coberta 
de  panyo  vert,  voltejada  d'homes  ab  mirada  fixa  en 
un  joch  de  cartas  finas  treballadas  ab  mans  lleugeras. 

Tot  ho  he  perdut. 

•Soch  un  miserable! 

(Pausa  curta) 

No  tinch  disculpa  ni  mereixo  perdó  de  cap  mena. 

Pe  'ls  anys  que  tinch  y  per  las  mevas  obligacions 
de  marit  y  pare,  no  soch  cap  noy:  y  ab  tot,  com  un 
r\oy  m'he  deixat  enganyar. 

^Enganyar?  Mal  dit.  No  m'ha  enganyat  ningú 
M'he  enganyat  jo  mateix.  Ningú  hi  ha  pres  part  en  la 
meva  tontería. 

He  sigut  jo  sol  qui  no  ha  comprés  que  '1  diner  que 
tant  costa  de  guanyar,  no  deu  exposarse  à  una  girada 
de  cartas  més  ó  menos  legal  dins  els  incidents  del 
joch. 

El  diner  es  anònim.  Sí.  Lo  mateix  serveix  per 
pagar  una  infàmia  que  per  un  premi  à  la  virtut.  Las 
mateixas  monedas  de  plata  que  jo  he  perdut  demunt 
del  tapet  vert,  potser  à  horas  d'ara  serveixén  per 
paga  d'una  luxúria  y  demà  serviran  pel  desempenyo 
d'un  farcell  de  roba. 

Tot  aixó  es  gran  vritat,  sí:  pero  per  la  mateixa 
rahó  de  que  '1  diner  no  te  entranyas,  precís  es  que  las 
tingan  els  homes 

Tota  cantitat  guanyada  de  mica  en  mica,  apilotada 
ab  suhor  del  front,  no  deu  ésser  exposada  al  capritxo 

d'una  carta  més  ó  menos  tardana  ó  à  la  tombarella 
d7un  dau  que  fa  guanyar  ó  perdrer. 

Lo  mal  es  que  tot  aixó  s'ha  de  pensar  ab  calma  y 
allí  al  jochtot  es  nerviós,  concentrat  en  un  sol  pensa- 
ment, pendrers  els  diners  d'un  al  altre. 

i  Que  'n  fan  de  passadas  y  repassadas  las  monedas! 
La  sort  tan  aviat  se  decanta  à  la  dreta  com  à  la 
esquerra. 

Els  ulls  dels  jugadors  brillejan,  los  seus  cabells 
cauhen  lacis,  la  boca  no  enrahona  pero  sempre  està 
seca,  sedenta.  Las  galtas  vermellejan  y  palideixen 
d'estona  en  estona  fins  que  quedan  ab  tacas  de  violeta 
morta.  Las  orellas  afinan  fots  los  remors.  El  cor 
glateix  ab  doble  forsa,  pero  ab  irregularitat.  Las 
camas  se  mantenen  fortas.  Los  brassos  no  saben  fer 
més  cosa  que  moviments  ràpits. 

S'encenen  molts  cigarrillos  y  se  n  apuran  pochs. 
El  pensament  no  fabrica  més  que  idees  supersticioses 
per  endevinar  jugadas.  Al  jugador  que  li  falla  la  mar- 
tingala que  segueix,  junta  las  ceyas  ab  ràbia  y  ofega 
un  renech. 

Al  que  la  sort  li  es  propicia,  dibuixa  en  sos  llabis 
una  rialleta  que  reprimeix  tant  com  pot  per  no  ofendre 
als  demés  y  declarar  sa  ganancia. 

Qui  pert,  renega;  qui  guanya  calla. 

Hi  ha  qui  mostra  gran  tranquilitat  d'ànim  y  cada 
vegada  que  li  surt  de  revés,  sense  ésser  vist  se  clava 
las  unglas  en  la  carn  fins  à  ensangrentarse  1  pit. 
Tot  l'espay  de  la  sala  del  joch,  es  suós,  imantat 
d'afany. 

Se  necessita  molta  forsa  de  voluntat  per  separarse 
de  la  taula  verda. 

Àixó  es  lo  que  m'ha  passat  à  mi. 

Si  'm  fan  dir  perquè  he  entrat  à  jugar,  no  sabré 
pas  que  respondre. 

Per  pura  casualitat  he  anat  al  cafè  y  insensiblement 
m'hi  he  encaminat  à  la  saleta  del  joch.  Tailaban  al 
monte. 

La  banca  anava  de  matas.  Tots  los  punts  guanya- 
ban.  Semblava  talment  que  an  els  diners  del  banquer 
tothom  hi  tenia  dret. 

Carta  que  7s  veya  carregada,  carta  que  sortia  en 
contra  de  la  banca. 

Tailaban  sense  porta. 

Probém  sort,  he  dit  jo.  Arriesguem  una  pesseta. 

Apunto,  y  guanyo. 

Posan  un  elijan,  y  torno  à  guanyar. 

Tot  ho  veya  de  color  bonich  Feyna  de  cobrar  y 
res  més.  La  cosa  més  fàcil  del  mon.  A  la  tercera 
jugada  ja  guanyaba  dos  duros. 

jDos  duros! 

Tres  jornals  de  deu  horas  a  l'obra.  jQuina  sort! 

No  volia  pas  guanyar  més,  no. 

Ja  estava  à  punt  de  retirarme,  pero  la  mateixa  faci- 
litat  del  guany,  me  deya  à  cau  d'orella:— No  sigas 
cobart.  La  sort  està  de  ton  costat:  aprofítala.  ^Total 
qué  pots  perdre?  Lo  que  has  guanyat  ab  tanta  lleuge- 
resa. Aprofita  la  ratxada,  no  siguis  ionto. 

Y  feta  aquesta  determinació,  de  pesseta  en  pesseta, 
he  anat  perdent  tot  lo  guany  de  las  primeras  jugadas, 
y  à  més  un  duro  de  la  setmanada. 

Es  precís  fer  la  pau,  he  dit  llavors:  sí,  sí.  La  pau 
y  res  més. 

Y  ab  dalit,  ab  afany,  ab  frisansa,  ab  desconcert 

d'ideas  he  anat  jugant,  jugant,  olvidantme  de  la  meva 
filleta  malalta,  de  las  necessitats  de  casa  y  fins  de  mi 
mateix. 

Ja  no  era  Phome  que  jugaba  per  voluntat;  era  la 
fera  que  's  veya  acorralada  dins  d'un  cau  cada  vegada 
més  estret  y  sense  fugida. 

Ja  era  jo  un  d'aquells  que  ab  foch  als  ulls,  cabells 
làcis,  galtas  amoratadas  y  gola  sedenta,  encenent  ei- 
garrillos  que  no  s'apuran  maj>,  buscaba  la  sort  en 
las  supersticions  propias  del  jugador  empedernit. 

«Qui  juga  per  necessitat  pert  per  obligació»  diu 
l'adagi.  Jo  n  he  tocat  la  proba. 

He  quedat  sense  un  cèntim.  [Tota  la  setmanada 
perduda!  La  mateixa  forsa,  el  mateix  imàn  que  pochs 
moments  abans  me  retenían  a  la  taula,  al  quedarme 
sense  cap  diner,  m'ha  retxassat,  m' ha  escupit  ab 
fàstich  per  fer  espay  à  un  nou  jugador  que  volia 
probar  fortuna  en  lo  meu  lloch  de  desgracia. 

En  aquell  moment,  tota  la  suor  que  amarava  el 
meu  cos  se  m'ha  gelat  entre  pell  y  roba  deixantme 
com  momificat,  sense  voluntat  de  pensament,  sense 
noció  d'home. 

De  cop,  fent  un  esfors  de  nervis,  he  tornat  à  vida: 
una  vida  que  no  era  la  meva.  Una  vida  delirosa,  boja, 

Jo  may  he  robat  res  à  ningú.  Ni  en  los  moments 
més  apurats  de  ma  existència  m'ha  passat  pel  cap 
l'idea  del  robo.  No,  maj\  Donchs  be,  jo,  l'home 
honrat,  devant  per  devant  d'aquell  munt  de  pessetas 
brillejant  damunt  la  taula,  m'he  cegat  de  tal  modo, 
que  si  la  casualitat  no  fa  que  un  mosso  del  cafè,  inter- 
ceptantme  '1  pas,  m'ha  fet  tornar  à  la  rahó,  dret  anava 
à  pegar  grapada  al  pilot  de  plata  del  banquer  per 

recuperar  la  meva  setmanada  à  despit  de  tots  els 
concurrents. 

Quan  he  comprés  lo  que  anava  à  fer,  iquina 
vergonya  me  n'he  donat!  Ab  tot  y  que  ningú  feya 
cas  de  mi,  creya  que  tothom  me  miraba 

;No  sabia  ahont  amagarme! 

Fugia  de  mi  mateix  ab  horror  de  pensament. 

No  sé  com  m'he  trobat  al  mitg  del  carrer.  L'ayret 
de  la  vesprada  m'ha  refrescat  lo  front,  escampant  la 
boyrina  de  las  maléficas  ideas 

No  recordo  be  per  quins  carrers  he  passat  per 
arribar  à  casa,  ni  sé  si  pel  camí  algún  amich  m'ha 
saludat. 

No  sé  res  de  res.  Caminava  d'esma. 

Lo  que  sé  solsament  es  que  are  que  'm  trobo  à 
casa  devant  per  devant  del  quarto  de  ma  filleta 
endormiscada  esperant  com  espera  la  medicina  que  1- 
ha  de  vivificar,  me  veig  lo  més  imbècil  dels  homes, 
lo  més  miserable  dels  pares.  Lo  fet  no  te  adob  de  cap 
mena,  no  te  aminorament  en  res. 

Per  molt  que  regiri  iots  los  recons  de  la  meva 
conducta  d'avuy,  no  puch  trobar  gota  de  defensa  en 
art  ó  part. 

Soch  més  vil,  més  lladre  que  '1  que  surt  à  robar  en 
una  carretera.  Aquell  quan  menos  se  juga  la  vida. 
Jo  m'he  jugat  la  vida  d'una  criatureta  ignocenta  de 
tota  culpa. 

No  tinch  perdó  ni  de  Deu  ni  dels  hon>es. 

No  tinch  més  recurs  que  '1  canó  d'una  pistola. 

(Aixecantse) 

Una  bala  de  plom  es  tot  lo  que  verdaderament  me 
mereixo. 

Viurer  ab  lo  remordiment  d'una  falta  capital  seria 
en  etern  patir  que  no  podria  soportar.  Confesso  ma 
cobardía. 

Tot  lo  valor  que  he  demostrat  per  consumar  lo  fet 
de  jugarme  fins  l'última  pesseta  de  la  setmanada,  ara 
s'ha  tornat  por  de  viurer  afrontant  las  miradas  de  ma 
filleta  febrosa  per  lo  mal  que  se  la  menja  viva. 

Soch  home  vensut. 

Ser  inútil. 

Arbre  caygut,  mort,  estellós.  Llenya  pel  foch, 
quals  cendras  han  d'esventarse  perquè  no  'n  quedi 
recort  ni  engruna  de  malefici. 

Sí,  sí:  no  perdém  temps.  Aquestas  cosas  no  cal 
filosofarlas  gayre.  Val  més  posarlas  en  pràctica  que 
no  pas  destriarlas  en  pró  ó  en  contra. 

{De  la  calaixera  treu  una  pistola) 
Aquí  tinch  l'arma.  Un  cop  segú  y  prou. 
Al  pols. 

{Mon ta  la  pistola  y  apunlantse  al  front). 
Una  veu  de  nena.— (Dins).  Papà,  papà. 
Jaume.  — Eh!  jQuí  m  crida! 
Veu.— Papà,  tinch  sed. 

Jaume  — [Qué  sento!  jLa  veu  de  la  meva  filleta! 

iOh!  jDeu  del  cel!  [Qué  anava  à  Fer! 

iMatarme  per  deixaria  en  lo  mon  totalment  abando- 
nada! jNo  n'hi  ha  prou  ab  lo  que  he  fet  que  encare 
anava  à  feria  hórfana  de  pare  suicida!  jPobre  filleta 
meva! 

Perdónam,  perdónam...  No  sabia  lo  que  'm  feya.  . 
No  sabia  que  .  jOh,  quin  horror! 

(Llensant  l'arma). 

iLluny  de  mí,  arma  fatal!...  ^Bogeria  dels  sentits! 
Gracias,  angelet  enmalaltit.  Filleta  del  cor.  Sospir 
de  l'ànima. 
Gracias. 

Jo  't  malbaratava  la  vida,  y  tu  ab  veu  inspiració 
del  cel,  salvas  la  meva. 

Terrible  llissó  à  la  grandesa  dels  homes. 

(Cau  abatut  à  la  taula.  Pausa). 

La  desesperació  d'are  es  inútii,  es  imbècil.  La 
solució  dels  més  grans  conflictes  no  's  troba  pas  en  lo 
plom  d'una  pistola,  no. 

Las  solucions  dels  mals  està  en  la  regeneració 
dels  homes  La  humanitat  no  es  tant  dolenta  com 
diuhen. 

L'amistat  existeix. 

A  ella  dech  ampararme  per  sortir  del  mal  pas  en 
que  'm  trobo.  Los  homes  tenen  cor.  Tenen  fills.  Ja 
que  no  per  mí,  que  res  me  mereixo,  per  ells  me 
salvaràn. 

iQuin  pare  no  salva  à  un  altre  pare  quan  per  los 
fills  demana  socorro!  En  aquest  punt  de  la  vida  las 
feras  mateixas  se  condolen  ellas  ab  ellas. 

En  quan  à  mí,  may  de  la  vida  he  fet  cap  jurament, 
més  ara  juro  ab  tota  solemnitat  al  peu  del  llit  ahont 
jeu  ma  pobre  filleta,  que,  cego  quedi  per  sempre 
més  al  devant  mateix  de  la  primera  taula  de  joch  en 
que  jo  torni  à  posarhi  els  ulls. 

La  setmanada  del  obrer  deu  ésser  sagrada  per 
l'obier  mateix. 


Per  la  salut  de  ma  filleta  enmalaltida,  juro  que 
per  mí  ho  serà. 

(Estenent  los  brassos  vers  al  quarto  de  sa  filla) 

^Tornar  jo  à  una  taula  de  joch?  No.  jMay  més! 
jMay  més! 

